AĠĠORNATA (21:27): Il-midja Żvediża tirrapporta li minn tal-inqas erba' persuni sfaw maqtula. Filwaqt li l-pulizija tistqarr li persuna waħda ġiet arrestata, ħarġet ukoll ritratt ta' raġel li nqabbad fuq CCTV u jidher li għandu rabta b'dan il-każ. AĠĠORNATA (16:39) Il-Prim Ministru Żvediż Stefan Lofven qal li pajjiżu ġie attakk u kollox jindika li dan kien attakk terroristiku. Filwaqt li żied jgħid li ġiet arrestata persuna, ma ta ebda dettalji. AĠĠORNATA (15:48): Xhieda fuq il-post qal li "hemm konfużjoni sħiħa. Ma nafx kemm indarbu nies imma ħafna jinsabu taħt xokk." AĠĠORNATA (15:36): Minn tal-inqas tliet min-nies inqatlu wara li trakk baqa' dieħel f'maħżen f'Stokkolma. Skont rapporti internazzjonali nstemgħu wkoll xi sparaturi. AĠĠORNATA (3:27): L-inċident seħħ ftit qabel it-15:00, fi Triq Drottininggatan, waħda mill-iktar toroq li fiha jimxu ħafna nies. Xhieda fuq il-post qalu li raw għadd ta' nies mixħutin mal-art. Diversi nies sfaw midruba fl-Iżvezja. Skont rapporti internazzjonali, vettura baqgħet dieħla fin-nies fil-belt kapitali ta' Stokkolma. Ritratt tal-faċċata: Reuters
AĠĠORNATA: Vettura tibqa' dieħla fin-nies f'Stokkolma